รับปีใหม่! ซาอุฯ-ยูเออี เก็บ VAT ครั้งแรก พร้อมขึ้นราคาน้ำมัน 127% - FINNOMENA
ซาอุดีอาระเบียและสหรัฐอาหรับเอมิเรสต์ เริ่มต้นทำการเก็บภาษีมูลค่าเพิ่มในประเทศ ตั้งแต่วันที่ 1 มกราคมที่ผ่านมา
3 ม.ค. 2561

ซาอุดีอาระเบียและสหรัฐอาหรับเอมิเรสต์ เริ่มต้นทำการเก็บภาษีมูลค่าเพิ่มในประเทศ ตั้งแต่วันที่ 1 มกราคมที่ผ่านมา
ที่ผ่านมาประเทศในอ่าวอาหรับเคยประกาศด้วยความภาคภูมิใจมาอย่างยาวนานว่าเป็นภูมิภาคปลอดภาษีที่มีระบบสวัสดิการดูแลประชาชนในประเทศตั้งแต่เกิดจนตาย
โดยจะเริ่มมีการจัดเก็บ VAT 5 เปอร์เซ็นต์ จากการขายสินค้าและบริการในประเทศ ซึ่งคาดว่าจะเพิ่มรายได้ให้กับรัฐบาลทั้งสองได้ถึงราว 21,000 ล้านดอลลาร์สหรัฐ (เทียบเท่ากับ 2% ของ GDP)
ขณะเดียวกัน ยังพบกับเรื่องน่าตื่นตกใจรับปีใหม่ครั้งใหญ่ในซาอุดีอาระเบีย เมื่อราคาน้ำมันถูกปรับเพิ่มขึ้นถึง 127% โดยไม่มีการประกาศแจ้งข่าวล่วงหน้า นับตั้งแต่เที่ยงคืนของวันที่ 31 ธันวาคม 2560 ย่างเข้าสู่วันใหม่ในวันที่ 1 มกราคม 2561
ทั้งนี้ด้านประเทศในตะวันออกกลางอื่นๆ อาทิ บาห์เรน โอมาน คูเวต และกาตาร์ ต่างก็มีแผนการที่จะเก็บภาษีมูลค่าเพิ่มเช่นกัน โดยคาดว่าาน่าจะเริ่มเก็บในช่วงต้นปี 2562
ที่มา : https://www.prachachat.net/world-news/news-95249
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: